Հույսը կտրած, որ Հոլիվուդում կգտնի դերակատարուհու` բնական արիստոկրատիզմով և առանց ամերիկյան շեշտադրության, Ուայլերը մեկնեց Եվրոպա: Մինչ ռեժիսորը իրականացնում էր իր կաստինգ-ուղևորությունը, Paramount-ի խմբագիր Ռիչարդ Միլանդը իր որոնումներն էր իրականացնում Մեծ Բրիտանիայում և պատահականորեն մի ամսագրի շապիկի վրա տեսավ հրապուրիչ փխրուն մի աղջկա: Միլանդը գործադրեց բոլոր ջանքերը, որպեսզի գտնի անծանոթուհուն, և 1951 թվականի սեպտեմբերի 18-ին կայացան Օդրի Հեփբերնի նշանավոր կինոփորձերը, որտեղ ճնշված սկսնակ դերասանուհին «Նկարահանված է» կեղծ հրահանգից հետո ազատ շունչ քաշեց և բոլորին ապշեցրեց իր ջերմությամբ և անմիջականությամբ: